| Neal Stephenson |
| --- |
| Neal Stephenson |
| **Gimė** | 1948 m. kovo 17 d. (75 metai)*Fort George G. Meade*, Merilendas, Jungtinių Amerikos Valstijų vėliava Jungtinės Amerikos Valstijos |
| **Pseudonimas** | Stephen Bury |
| **Pilietybė** | Amerikietis |
| **Profesija** | Romanų, apsakymų rašytojas, eseistas |
| **Išsilavinimas** | Bostono universitetas (1981) |
| **Kūryboslaikotarpis** | 1984– |
| **Žanrai** | mokslinė, istorinė fantastika, esė |
| **Literatūrosjudėjimas** | Kiberpankas, postkiberpankas, maksimalizmas |
| **Žymiausi darbai** | „Snow Crash" (1992) |
| **Žymūs apdovanojimai** | Hugo premija |
| **Įtaka** | Bruce Sterling, William Gibson, David Foster Wallace, Thomas Pynchon, Philip K. Dick |
| Oficiali svetainė |

**Nilas Stivensonas** (angl. *Neal Town Stephenson*; g. 1959 m. spalio 31 d.) – amerikiečių rašytojas fantastas. Jo kūryba priskiriama mokslinei ir istorinei fantastikai, kiberpankui, postkiberpankui, klijuojama ir baroko etiketė.

Biografija
----------

Augo inžinierių ir mokslininkų šeimoje. Su tėvais 1960 m. persikėlė į *Champaign-Urbana* Ilinojuje, 1966 m. – į *Ames* Ajovoje, kur 1977 m. baigė vidurinę mokyklą. Po to studijavo Bostono universitete, kuriame pradėjo fizikos studijas, tačiau vėliau baigė geografiją (1981 m.). Nuo 1984 m. su savo šeima gyvena Sietle.

Be fantastikos, jis taip pat rašė realius straipsnius apie technologijas tokiuose leidiniuose, kaip *Wired*. Yra dirbęs patarėju aerokosminių skrydžių bendrovėje *Blue Origin*, kuriančioje pilotuojamų sub-orbitinių kosminių skrydžių paleidimo sistemą. Vienas iš *Subutai* korporacijos, pradėjusios tekstinių kvestų projektą „The Mongoliad", bendraįkūrėjų. Taip pat rašė kartu su savo dėde istoriku George Jewsbury, naudodamas bendrą slapyvardį Stephen Bury.

N.Stivensonas savo idėjas naudoja ne tik savo romanuose. Autorius žengė netikėtą žingsnį ir nusprendė kartu su Arizonos valstijos universiteto inžinieriais įgyvendinti 20 km aukščio plieninio bokšto, besiremiančio į stratosferos sluoksnius, statybų vizijos projektą. Tokiame aukštyje orų faktorius, toks svarbus aviacijoje ir kosmonautikoje, būtų nereikšmingas menkniekis. Lėktuvai, užuot leidęsi ir kilę nuo pakilimo takų, švartuodamiesi prie tokių bokštų sutaupytų galybę degalų. Tą patį būtų galima pasakyti ir apie kosminių erdvėlaivių startus į beorę erdvę. Stratosferinio bokšto aprašymus ruošiamasi publikuoti „Hieroglyph" – jungtiniame Arizonos universiteto Mokslo ir vaizduotės centro bei N. Stivensono internetiniame projekte.

Kūryba
------

N. Stivensonas 2013 m.
N. Stivensono taikinyje – matematika, kriptografija, filosofija, valiuta, mokslo istorija.

Kaip romanistas debiutavo 1984 m. išleidęs „The Big U". Viename žymesnių savo romanų „Snow Crash" (1992) apibendrino kiberpanko žanro pagrindinius pasiekimus ir meninius atradimus. Aštraus siužeto kūrinyje persipina memetika, kompiuteriniai virusai su šumerų mitologija. Čia *Snow Crash* virusas turi pražūtingą poveikį žmonėms, tiek skaitmeninėje realybėje, tiek biologinėse formose. Autoriaus nuopelnas yra detalus technologinio progreso viršūnės – naujos rūšies komercinės matricos Meta–visatos pavidalu aprašymas. Eilėje kūrinių („Cryptonomicon", baroko ciklo tomuose) veikia garsių šeimų asmenys, sąveikaujantys su istorinėmis asmenybėmis: Niutonu, Huku, Leibnicu, Tiuringu, karaliais.

N. Stivensono romanai:

* „The Big U" (1984)
* „Zodiac" (1988)
* „Snow Crash" (1992)
* „Interface" (1994), su J. Frederick George (Stephen Bury vardu)
* „The Diamond Age: or A Young Lady's Illustrated Primer" (1995)
* „The Cobweb" (1996) su J. Frederick George (Stephen Bury vardu)
* „Cryptonomicon" (1999)
* „Quicksilver" (2003), baroko ciklas – 1 tomas
* „The Confusion" (2004), baroko ciklas – 2 tomas
* „The System of the World" (2004), baroko ciklas – 3 tomas
* „Anathem" (2008)
* „Reamde" (2011)

Šaltiniai
---------

1. ↑
2. ↑

Nuorodos
--------

|  |  |
| --- | --- |
|  | **Vikiteka: Neal Stephenson** – vaizdinė ir garsinė medžiaga  |

* Nilo Stivensono interneto svetainė **(**angl.**)**